Ciolacu: De ce a apărut subiectul Roșia Montană? Ca să apară un partid. Uniți Salvăm Roșia Montană s-a transformat în Uniți Salvăm România și Cioloș era lider
Chestionat despre dosarul Roșia Montană, și faptul că România poate fi nevoită să plătească companiei Gabriel Resources despăgubiri de 2 miliarde de euro, premierul Marcel Ciolacu a spus în emisiune la Antena 3 că vor fi necesare unele abordări fiscale și noi negocieri cu Comisia Europeană. Ciolacu a dat asigurări că nu se pune problema de noi taxe. "Să vedem decizia instanței și vom hotărî cum procedăm, dar cu siguranță nu vom veni cu alte taxe. Cei responsabili vor fi trași la răspundere", a comentat Ciolacu, dând ca exemplu ancheta din dosarul Pfizer privind achiziția unui număr de vaccinuri mult peste cât era necesar în România.
"Domnul Cioloș are pensie specială. Să plătească", a comentat Ciolacu, reamintind că subiectul Roșia Montană s-a născut pentru că trebuia să fie inventat un nou partid.
"De ce a apărut Roșia Montană? Ca să apară un partid politic: Uniți Salvăm Roși Montantă. Oamenii au fost scoși în stradă și apoi s-a transformat în Uniți Salvăm România și așa am avut un nou partid al cărui lider era Dacian Cioloș", a comentat Marcel Ciolacu.
El arată că după ce a ajuns Cioloș premier s-a grăbit să introducă Roșia Montană în UNESCO, deși toți avocații avertizau că România va pierde procesul cu Gabriel Resources.
"Domnul Cioloș a fost cel care s-a grăbit să trimită proiectul Roșia Montană la UNESCO. Când a venit Viorica Dăncilă premier a amânat procedura cu UNESCO pentru trei ani, dar apoi a venit Ludovic Orban și a zis că trebuie depus imediat. Eu am promis că voi pune la dispoziția anchetatorilor absolut toate documentele, iar cei responsabili să fie trași la răspundere. Banii trebuie recuperați", a spus Ciolacu.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank